laion/Wikipedia-Exotic huggingface dataset:
Katharina Liensberger

Katharina Liensberger (sündinud 1. aprillil 1997 Feldkirchis Vorarlbergi liidumaal) on Austria mäesuusataja. Ta on alates 2018. aastast Austria rahvuskoondise liige ning võistleb slaalomis ja suurslaalomis. 2018. aasta taliolümpiamängudel Pyeongchangis ja 2019. aasta maailmameistrivõistlustel Åres võitis Liensberger Austria meeskonnaga võistkondlikus arvestuses hõbemedali. 2021. aasta maailmameistrivõistlustel Cortina d'Ampezzos võitis ta slaalomis ja esimest korda peetud paralleelslaalomis (koos Marta Bassinoga) kuldmedali ning suurslaalomis pronksmedali. Hooajal 2020/21 võitis ta esimest korda slaalomis maailma karika. 2022. aasta taliolümpiamängudel Pekingis võitis Liensberger slaalomis hõbemedali ja võistkondlikus arvestuses kuldmedali. Katharina Liensbergeri koduleht Katharina Liensberger ROK-i veebilehel Katharina Liensberger Rahvusvaheline Suusaföderatsioon-i veebileheli veebilehel Katharina Liensberger Olympedia veebilehel Katharina Liensberger Ski-DB veebilehel
Eero Tamm

Eero Tamm (8. mai 1927 Tallinn – 27. oktoober 2021 Toronto) oli väliseesti elektriinsener ja Eesti Üliõpilaste Seltsi auvilistlane. Kuni märtsipommitamiseni 1944. aastal õppis Tallinna Tehnikumis. 1958. aastal lõpetas Londoni Ülikooli Queen Mary College’i elektrotehnika erialal ning töötas seejärel elektriinsenerina kuni pensionile jäämiseni 1992. aastal. Liitus Eesti Üliõpilaste Seltsiga 1956. aasta kevadel. Oli "EÜS paguluses 1945–1995" biograafiliste andmete kogu üks väljaandjaid. Valiti EÜSi auvilistlaseks 2010. aastal. Oli kauaaegse Toronto Eesti Seltsi abiesimees. Ta on maetud Mount Pleasanti kalmistule. Eesti Üliõpilaste Seltsi auvilistlased (vaadatud 19. novembril 2023)
Bad Großpertholz

Bad Großpertholz on vald (Marktgemeinde) Austrias Alam-Austria liidumaal Gmündi ringkonnas. Bad Großpertholz asub Alam-Austria Waldvierteli piirkonna loodeosas Tšehhi piiri ääres. U. 76,39 % valla territooriumist on metsaga kaetud. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Brand-Nagelberg

Brand-Nagelberg on vald (Marktgemeinde) Austrias Alam-Austria liidumaal Gmündi ringkonnas. Brand-Nagelberg asub Alam-Austria Waldvierteli piirkonnas. U. 68,22 % valla territooriumist on kaetud metsaga. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Aleksander Aamodt Kilde

Aleksander Aamodt Kilde (sündinud 21. septembril 1992 Bærumis) on Norra mäesuusataja. Tugevaim on ta super-G-s ja kiirlaskumises, kuid võistleb ka suurslaalomis ja Alpi kahevõistluses. Tema seni suurimad õnnestumised on maailma karikasarja üldkarika võitmine hooajal 2019–2020 ning kaks hõbemedalit kiirlaskumises ja super-G-s 2023. aasta maailmameistrivõistlustel. Kilde tuli 2013. aastal Kanada]s Quebecis Mont-Sainte-Anne'is suurslaalomis juunioride maailmameistriks ja võitis sel hooajal Euroopa karikasarja üldkarika. Samuti saavutas ta Norra meistrivõistlustel Super-G-s teise koha, jäädes võitjast Aksel Lund Svindalist maha 0,11 sekundiga. Ta tegi oma MK-debüüdi 2012. aasta oktoobris ja on võistelnud alates 2014. aasta hooajast. Kilde esindas Norrat 2014. aasta taliolümpiamängudel Venemaal Sotšis ja oli Roza Hutori super-G-s 13., kuid ei lõpetanud ei kiirlaskumises ega Alpi kahevõistluses. Ta saavutas 2015. aasta detsembris Val Gardenas super-G-s oma esimese MK-etapi poodiumi. See oli kolmikvõit Norrale, järgnedes meeskonnakaaslastele Aksel Lund Svindalile ja Kjetil Jansrudile. Kilde võitis 2019–20 hooaja maailma karikasarja üldkarika pärast Marcel Hirscheri kaheksa järjestikuse võiduga. Hoolimata sellest, et ta võitis 2020. aasta detsembris Val Gardenas kaks MK-etapisõitu, ei õnnestunud tal tiitlit kaitsta, kuna jaanuaris sai ta vigastuse ja pidi hooaja katkestama. Järgmisel hooajal 2021–2022 saavutas Kilde aga ühe hooaja jooksul isikliku rekordi poodiumitel: seitse võitu ja kaks teist kohta. Ta võitis juba teist korda Super-G karika ja võitis ka oma esimese kiirlaskumise karika. 2022. aasta taliolümpiamängudel võitis Kilde kaks medalit, Super-G-lt pronksi ja Alpi kahevõistluselt üllatushõbeda. Kiirlaskumises saavutas ta viienda koha. Alexander Aamodt Kilde oli ka 2022–2023 hooajal parim kiirlaskumises kuue võiduga (võidab eelkõige "klassikute" Val Gardena, Wengeni, Kitzbüheli etapid), mis võimaldas tal hoida kiirlaskumise väikest karikat ka aasta lõpu võistlusel, kui ta võitis 15. märtsil Aspeni kiirlaskumise. Samuti võitis ta kaks korda Super-G-s, saades talvel kaheksa võitu, mis on tema karjääri parim skoor. Sellel alal peab ta aga loovutama väikese karika Marco Odermattile, kes ei lahku poodiumilt ja võidab viis korda. Veelgi enam, Norra mäesuusataja, kes jagab oma emotsioone oma elukaaslase talvekuninganna Mikaela Shiffriniga, võitis oma kaks esimest medalit Courchevel-Méribeli 2023. aasta maailmameistrivõistlustel, Odermatti järel kiirlaskumises ja Super-G-s, kus ta kaotas 1/100 sekundiga kanadalasele James Crawfordile. ​ Aleksander Aamodt Kilde ROK-i veebilehel Aleksander Aamodt Kilde FIS-i kodulehel (inglise) Aleksander Aamodt Kilde veebisaidil Olympedia (inglise) Aleksander Aamodt Kilde veebilehel Ski-DB Alpine Ski Database Aleksander Aamodt Kilde Atomic Skisi veebilehel Aleksander Aamodt Kilde Norwegian Ski Teami veebilehel
Eggern

Eggern on vald (Marktgemeinde) Austrias Alam-Austria liidumaal Gmündi ringkonnas. Eggern asub Alam-Austria Waldvierteli piirkonna põhjaosas. U. 36,77 % valla territooriumist on kaetud metsaga. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Eisgarn

Eisgarn on vald (Marktgemeinde) Austrias Alam-Austria liidumaal Gmündi ringkonnas. Eisgarn asub Alam-Austria Waldvierteli piirkonna põhjaosas, 6 km Heidenreichsteinist põhja pool. U. 42,73 % valla territooriumist on metsaga kaetud. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Statistik Austria: Bevölkerung zu Jahresbeginn 2002–2016 nach Gemeinden Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Großdietmanns

Großdietmanns on vald (Marktgemeinde) Austrias Alam-Austria liidumaal Gmündi ringkonnas. Großdietmanns asub Alam-Austria Waldvierteli piirkonnas, Lainsitzi orus. U. 25,6 % valla territooriumist on metsaga kaetud. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Großschönau (Alam-Austria)

Großschönau on vald (Marktgemeinde) Austrias Alam-Austria liidumaal Gmündi ringkonnas. Seal asub Sonnenwelti laste teaduspark. Großschönau asub Alam-Austria Waldvierteli piirkonna lääneosas. U. 37,01 % valla territooriumist on kaetud metsaga. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Roza Hutor

Roza Hutor (vene keeles Роза Хутор) on mäesuusakuurort Krasnodari krais Venemaal, mis asub Aibga mäeahelikul Lääne-Kaukasuses, Roza Krashunayaau lähedal Krasnaja Poljanas. See ehitati aastatel 2003–2011 ning seal toimusid 2014. aasta taliolümpia ja paraolümpia mäesuusatamise võistlused, mis paiknesid lähedal asuvas Sotšis. Kuurort asub 50 kilomeetrit Mustast merest idas Sotšis; suurem osa Roza Hutori nõlvadest on suunatud kirdesse, tagumised nõlvad aga edelasse.
Medzev

Medzev (ungari keeles Mecenzéf, saksa keeles Metzenseifen) on linn Slovakkias Košice maakonnas Košice-okolie ringkonnas. Medzev asub Bodva jõe orus, Ungari piirist 14 km kaugusel, Košicest ligikaudu 27 km läänes. Medzevi asutasid 1241. aastal aset leidnud mongolite sissetungi järel saksa ja flaami kolonistid. Asulat on kaudselt esmamainitud 1272. aastal ja otseselt 1359. aastal. Vabaks kuninglikuks linnaks kuulutati Medzev 1697. aastal. Slovakkia 2021. aasta rahvaloenduse andmetel oli Medzevi elanikest slovakke 82,83%, sakslasi 5,26%, mustlasi 3,07%, ungarlasi 1,05% ja tšehhe 0,41%. Rahvus oli teadmata 7,01%-l elanikest. Euroopa kohaliku omavalitsuse harta sõpruslinnad Bienvenida, Hispaania Bièvre, Belgia Bucine, Itaalia Cashel, Iirimaa Cissé, Prantsusmaa Desborough, Suurbritannia Esch, Holland Hepstedt, Saksamaa Ibănești, Rumeenia Kandava piirkond, Läti Kannus, Soome Kolindros, Kreeka Lassee, Austria Moravče, Sloveenia Næstved, Taani Nagycenk, Ungari Nadur, Malta Ockelbo vald, Rootsi Páno Léfkara, Küpros Põlva vald, Eesti Soure, Portugal Slivo Pole, Bulgaaria Starý Poddvorov, Tšehhi Strzyżówi vald, Poola Tisno, Horvaatia Troisvierges, Luksemburg Žagarė, Leedu Muud sõpruslinnad Castel Giorgio, Itaalia Holice, Tšehhi Miroslav, Tšehhi Ratka, Ungari Sčítanie obyvateľov, domov a bytov 2021 na Slovensku História a súčasnosť Medzev. Vaadatud 19. novembril 2023 Number of population by ethnicity in the municipality Medzev at 1. 1. 2021 Sčítanie obyvateľov, domov a bytov 2021. Vaadatud 19. novembril 2023
Reieluu

Reieluu (ladina keeles os femoris) on paljude selgroogsete ala- või tagajäseme proksimaalne luu. Reieluu liigestub ülalt puusaluuga, moodustades puusaliigese, ja alt sääre luude ning põlvekedraga, moodustades põlveliigese. Inimese luustikus on reieluu suurim ja jämedaim luu. See on ka ainus luu inimese reies. Reieluu ehituses saab eristada kolme piirkonda: ülemine ja alumine ots ning reieluukeha. Proksimaalselt paiknevad reieluul pea, kael ja kaks pöörlat. Reieluupea on sile ja suuremas ulatuses kerapinnaline. Reieluukael ühendab pead ülejäänud kehaga ja selle kõrval paiknevad suur ja väike pöörel, mis on kinnituskohtadeks mitmele lihasele. Reieluukeha on silinderjas ja inimese püstasendi tõttu veidi ettepoole kumerdunud. Mõlemad reieluud on altpoolt vastasjala poole kaldu, kusjuures naiste laiema vaagna tõttu on neil esinev kaldenurk suurem kui meestel. Reieluu tagapinnal kulgeb karejoon, mille mokad ülevalt ja alt lahknevad. Distaalselt asetsevad reiel kaks põnta. Mediaalne ehk keskmine põnt on reieluu põikiasendi tõttu suurema ehitusega. Mõlemal põndal esinevad liigespinnad põlveliigese moodustamiseks. Eakamatel inimestel esineb kukkumisel suurem võimalus reieluukaela murruks. Eestis põhjustavad reieluukaela murrust tulenevad tüsistused vanemas eagrupis varajast surma ligikaudu neljandikul kogu juhtudest. 3D mudel Reieluu eest- ja tagantvaade Lepp, Arne (2013). Inimese anatoomia, I osa. Liikumisaparaat, siseelundid (teine, täiendatud trükk). Tartu Ülikooli Kirjastus. Lk 75, 178–189. ISBN 9789949324095. "Reieluu kaela murd". inimene.ee. Vaadatud 19. novembril 2023. Jürisson, Mikk; Raag, Mait; Kallikorm, Riina; Lember, Margus; Uusküla, Anneli (2017). "The impact of hip fracture on mortality in Estonia: a retrospective population-based cohort study". BMC Musculoskeletal Disorders (inglise). 18 (1). DOI:10.1186/s12891-017-1606-1. ISSN 1471-2474. PMC 5460499. PMID 28583096.{{ajakirjaviide}}: CS1 hooldus: PMC vormistus (link)
Õndraluu

Õndraluu ehk sabakont (ladina keeles os coccygis) on õndralülide ühendumisel tekkinud luu, lülisamba viimane osa. Primaatidel (sealhulgas inimestel), kellel puudub saba, on õndraluu saba skeleti rudiment. Lepp, Arne (2013). Inimese anatoomia, I osa. Liikumisaparaat, siseelundid (teine, täiendatud trükk). Tartu Ülikooli Kirjastus. Lk 55. ISBN 9789949324095.
Luup

Luup (kõnekeeles ka suurendusklaas) on lihtne optikariist, mis annab lühikese fookuskaugusega kumerläätse (harvemini läätsede süsteemi) fookuse lähedusse asetatud esemest suurendatud näilise kujutise. Luup asetatakse silma suhtes nii, et kujutis tekiks parimal nägemiskaugusel (normaalse silma puhul on see kaugus u 25 cm). Kui ese asub täpselt läätse fookuses, siis avaldub luubi suurendus, täpsemalt nurksuurendus, valemiga: S = d f {\displaystyle S={\frac {d}{f}}\,} , kus f {\displaystyle f} on läätse fookuskaugus ja d {\displaystyle d} on nn parima nägemise kaugus (selliselt kauguselt vaadataks objekti ilma luubita). Luupide abil saadavad suurendused küündivad kuni 30-ni. Lugemisluup 30 korda suurendav luup Kellassepa silmaluup
Brezová pod Bradlom

Brezová pod Bradlom (saksa keeles Birkenhain, ungari keeles Berezó) on linn Slovakkias Trenčíni maakonnas Myjava ringkonnas. Brezová pod Bradlom asub Väikeste Karpaatide jalamil, Tšehhi piirist 16 km kaugusel. Asulat on esmamainitud 1262. aastal. Alevi staatuse sai Brezová pod Bradlom 1709. aastal. Linnaõigused sai Brezová pod Bradlom 1966. aastal. Brezová pod Bradlomi kesklinnast 3 km kirdes Bradlo mäel (543 meetrit) asub slovaki rahvusliku liikumise tegelase, riigitegelase ja sõjaväelenduri Milan Rastislav Štefániki (1880–1919) hauamonument. Monumendi rajamist alustati 1924. aastal ja see valmis 1928. aastal. Slovakkia 2021. aasta rahvaloenduse andmetel oli Brezová pod Bradlomi elanikest slovakke 93,54%, tšehhe 0,7%, ukrainlasi 0,47% ja ungarlasi 0,12%. Rahvus oli teadmata 4,62%-l elanikest. Břeclav, Tšehhi Paulhan, Prantsusmaa Sčítanie obyvateľov, domov a bytov 2021 na Slovensku Minulosť Brezovej pod Bradlom Mesto Brezová pod Bradlom. Vaadatud 19. novembril 2023 The Barrow of Milan Rastislav Štefánik (Brezová pod Bradlom) Slovakia Travel. Vaadatud 19. novembril 2023 Mound of General M. R. Štefanik Trenčín región. Vaadatud 19. novembril 2023 Number of population by ethnicity in the municipality Brezová pod Bradlom at 1. 1. 2021 Sčítanie obyvateľov, domov a bytov 2021. Vaadatud 19. novembril 2023
Kogemusintervjuu

Kogemusintervjuu (inglise k experiential interview) on ajakirjandusliku uudisintervjuu alatüüp, mille puhul on intervjueeritava rollis tavakodanik, kes on olnud mingi sündmuse tunnistajaks, ohvriks või ellujääjaks ja kes jagab oma isiklikku arvamust või emotsioone. Kogemusintervjuudes võib ajakirjanik intervjueeritavalt küsida vahetuid emotsioone stiilis „Kuidas see sulle tundus?“ või „Mida sa hetkel tunned?“. Selliseid intervjuusid võib sageli näha õnnetuste, katastroofide jt negatiivsete sündmuste järel, kus pealtnägija ühest küljest kirjeldab reportaaži vormis toimunut, kuid teisalt lisab sellele oma emotsioonid ja tunded, jutustades enda personaalset lugu. Ajakirjaniku esitatud küsimused on enamasti lühikesed ja lihtsad konstruktsioonid ning ajakirjanik käsitleb vastaja vastuseid kui isiklikke seisukohti, seadmata neid kahtluse alla. Vastajalt ei eeldata toimunu kohta süvateadmisi ega asjatundmust, ka ei ole ta kohustatud juhtunu kohta selgitusi ja edasist tegevusplaani jagama, sest teda pole intervjuud andma kutsutud eksperditeadmiste ega institutsionaalse vastutuskohustuse tõttu. Toetav intervjuu Allan, Stuart (august 2014). "Witnessing in crisis: Photo-reportage of terror attacks in Boston and London". Media, War & Conflict (inglise). 7 (2): 133–151. DOI:10.1177/1750635214531110. ISSN 1750-6352. Montgomery, Martin (aprill 2008). "THE DISCOURSE OF THE BROADCAST NEWS INTERVIEW: A typology1". Journalism Studies (inglise). 9 (2): 260–277. DOI:10.1080/14616700701848303. ISSN 1461-670X. Schultz, Jeffrey (jaanuar 1976). "LANGUAGE IN THE INNER CITY: STUDIES IN THE BLACK ENGLISH VERNACULAR, William Labov, Philadelphia: The University of Pennsylvania Press, 1972. 396 pp. No Price Indicated". Urban Life. 4 (4): 490–492. DOI:10.1177/089124167600400410. ISSN 0098-3039. Nilsson, Maria (15. märts 2020). "An Ethics of (not) Showing: Citizen Witnessing, Journalism and Visualizations of a Terror Attack". Journalism Practice (inglise). 14 (3): 259–276. DOI:10.1080/17512786.2019.1623708. ISSN 1751-2786.
Rajec

Rajec (ungari keeles Rajec, saksa keeles Rajetz) on linn Slovakkias Žilina maakonnas Žilina ringkonnas. Rajec asub Lääne-Karpaatide jalamil Rajčanka jõe ääres, Žilinast ligikaudu 16 km lõunaedelas. Asulat on esmamainitud 1193. aastal. Linnaõigused sai Rajec ajavahemikul 1397–1417. Slovakkia 2021. aasta rahvaloenduse andmetel oli Rajeci elanikest slovakke 94,22% ja tšehhe 0,37%-l. Rahvus oli teadmata 4,9%-l. Czechowice-Dziedzice, Poola Kęty, Poola Krnov, Tšehhi Rýmařov, Tšehhi Sčítanie obyvateľov, domov a bytov 2021 na Slovensku Town of Rajec Tourist Information Office Žilina. Vaadatud 19. novembril 2023 Number of population by ethnicity in the municipality Rajec at 1. 1. 2021 informácie Sčítanie obyvateľov, domov a bytov 2021. Vaadatud 19. novembril 2023
Hankimine

Hankimine, ka hanketegevus (inglise keeles procurement) on organisatsioonis logistika ja tarneahela juhtimise valdkonnas tehtav töö, tagamaks tootmiseks ja äritegevuseks vajalike toorainete, materjalide, komponentide ja/või valmistoodete olemasolu ning selle tegevuseks vajalike teenuste osutamine nõutavas mahus ja vajaliku kvaliteediga. Avalikus sektoris mõeldakse hanketegevuse all riigiasutuse või kohaliku omavalitsuse üksuste ja nende haldusorganite tegevuse tagamist vajalike toodete ja teenustega seadustega määratud ülesannete täitmisel. Hankimine täidab organisatsioonis alljärgnevaid funktsioone: hangete planeerimine ja läbiviimine, ostutegevus, vedude haldamine, varude haldamine, tarnete ja vastuvõtu jälgimine. Hanketegevus on organisatsiooni väliste ressursside haldamine/juhtimine ning selle tuumik- ja tugitegevuste toimumise kindlustamine organisatsioonile kõige soodsamatel tingimustel. Organisatsiooni tegevus, juhtimine ja arendamine nõuavad erinevaid tooteid ja teenuseid, samuti ka erioskusi ja –teadmisi väljastpoolt organisatsiooni.  Hanketegevus on olemuselt organisatsiooni väliste ressursside kaasamine ja haldamine organisatsiooni ülesannete täitmiseks. Äriühingutes püütakse hanketegevusega kasutada tarnijaturgude võimalusi viisil, kus tarbijate vajadused rahuldatakse ettevõtte võimalikku kogukasu maksimeerival moel. Hanketegevus on suurel määral tarnijate ja koostööpartnerite tegevuse jälgimine ning analüüs. Kontrollitakse, et ostetav kaup või teenus on kvaliteetne, soetatud minimaalse ressursikuluga ja parimatel võimalikel tingimustel. Toimub pidev pakkumuste analüüs ja võrdlemine, uute potentsiaalsete tarnijate otsimine, turu-uuringute läbiviimine ja läbirääkimiste pidamine tarnijailt uute, soodsate ettepanekute saamiseks. Hanketegevuse vastutusalad on tüüpiliselt järgmised: kindlustada ettevõttes vajaminevate materjalide pidev saadavus; kindlustada materjalide saadavus pikas perspektiivis; mõjutada materjalide ja teenuste ostukulude vähendamist; osaleda arendusprojektides, vajaduse korral neid ka juhtida; luua tarneahela liikmetele positiivne ettekujutus oma ettevõttest. Strateegilise hanketegevuse olulisteks eesmärkideks on arendada välja valitud tarnijatega toimivad suhted ja efektiivne koostöö, tagada ostetavatele toodetele ja teenustele sobivad (mõõdukad) hinnatasemed ja minimeerida toote elutsükli kulud. Keskendutakse õigete tarnijatega kõige tõhusamate suhete arendamisele, tagamaks optimaalset ostuhinda ja minimeerimaks toote olelusringi kulusid. Strateegiline hankimine Hanke- ja ostujuhtimine. Seilcs OÜ. 2023. ISBN 978-9916-9852-0-5.
Kaaneümbris

Raamatu kaaneümbris on raamatu kaasi kattev eraldi eemaldatav ümbris. Enamasti on kaaneümbris paberist ja trükiga, sellel on reeglina raamatu autor ja pealkiri, vahel ka illustratsioon. Kaaneümbris püsib kaante ümber tänu kahele kaane sisekülje poolele volditud klapile ehk lakale. Raamatuümbris peaks kaitsma raamatut tolmu ja määrdumise eest, aga kuivõrd see on ise tehtud võrdlemisi haprast materjalist paberist, siis on tavaline praktika, näiteks raamatukogudes, panna kaaneümbrise ümber veel kaitsekaaned, näiteks läbipaistvast plastist või paberist. Kaaneümbris on arvatud põlvnevat keskajal kasutusel olnud raamatut kaitsvast kaaneümbrisest chemise '​ist, samas oli esimeste paberist kaaneümbriste ülesanne anda teavet raamatu sisust, kui see ilmus lihtsas, tekstita kirjastusköites. Vanim tänapäeval teadaolev trükiga kaaneümbris pärineb 1830. aastast ja see oli nagu kümmekond aastat varemgi mõeldud katma raamatut üleni nagu pakend. Raamatu sellisest ümbrisest välja võtmisel tehti ümbris katki ja seda ei säilitatud. Kuid 1830. aastatesse jääb ka lakkadega kaaneümbrise leiutamine, mis jäid raamatu ümber alaliselt. Kui edasise tehnoloogia arenguga avanes võimalus kõvaköites raamatu puhul trükkida teksti ja pilti otse köitele, vähenes kaaneümbrise tähtsus oluliselt. Varaseid kaaneümbriseid on säilinud vähe, sest võrreldes köite enda kujundusega olid need kaitseks mõeldud paberist ümbrised sageli lihtsamad ja omanikud eelistasid oma raamatukogudes demonstreerida köidet ilma ümbriseta. 20. sajandi esimestel kümnenditel hakkas kujunduse raskuspunkt nihkuma köite kujunduselt kaaneümbrise kujundusele; enamasti see matkis kaanekujundust, ent leidus ka ekstra dekoratiivseid kaaneümbrisi. Alates 1950. aastatest ja ka tänapäeval kasutatakse kaaneümbrist lisaks raamatut kaitsvale funktsioonile sageli autori ja raamatu sisu turundamiseks. Sellele võidakse panna autori andmed või lühibiograafia, raamatu lühikokkuvõte kirjastuselt (ingliskeelse nimetusega blurb) või kriitikutelt ning valdkonna spetsialistidelt saadud kiitus. Kaaneümbrise tagaküljele paigutatakse ISBN number ja raamatu vöötkood. Kaaneümbrisel leiduv teave ei pruugi alati olla täpselt sama mis raamatu kaanel, vaid väljaandespetsiifiline, ning kaaneümbrise lakkadel esitatud teave ei pruugi olla otseselt seotud raamatu sisuga. Raamatukogusõnastik[alaline kõdulink] Chemise binding. - Lexicon. HMML School A. Koczela. A Brief History of the Dust Jacket. - Books Tell You Why. blogis librorum. A blog about books. Rare books. Feb 1, 2015 M. Pauli. Earliest-known book jacket discovered in Bodleian Library. - Guardian, 24 Apr 2009 A. Koczela. A Brief History of the Dust Jacket. - Books Tell You Why. blogis librorum. A blog about books. Rare books. Feb 1, 2015
Hankeallika tuvastamine ja valik

Hankeallika tuvastamine ja valik (ingl. k. sourcing; acquisition) on hankeprotsessile eelnev tegevus ja ühtlasi osa hankeprotsessist, mille käigus võetakse vastu olulised strateegilised otsused. See on hanketegevuse toiming, mille käigus tehakse strateegilised otsused, näiteks "tee ise või osta", mitut tarnijat kasutada põhimaterjalide hankimisel jne. Sourcing on eelkõige kokkuhoiuvõimaluste otsimine ettevõtte hanketegevuses. Hankejuhist tippspetsialist optimeerib selle käigus nii ettevõtte äritegevuse erinevaid aspekte kui ka teatud määral tarnijate tegevust. Otsus hankeallika osas on ka organisatsiooni tegevuseks kõigi vajalike sisendite asukoha tuvastamine, omandamine ja haldamine. Hanke käigus soetatakse erinevaid ressursse – tooraineid, materjale, tootekomponente, valmistooteid, tööjõudu, rajatisi, energeetilisi ressursse jms ning teenuseid. Soetamise peamisteks kriteeriumiteks on ressursside piisav kvaliteet, katkestamatud tarned ja konkurentsivõimelised hinnad. Hanke- ja ostujuhtimine. Seilecs OÜ. 2023. ISBN 978-9916-9852-0-5
Haugschlag

Haugschlag on vald (Gemeinde) Austrias Alam-Austria liidumaal Gmündi ringkonnas. See on Austria põhjapoolseim vald, mis asub Waldvierteli piirkonnas Tšehhi piiri ääres. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Statistik Austria: Bevölkerung zu Jahresbeginn 2002–2016 nach Gemeinden Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Heidenreichstein

Heidenreichstein on linn (Stadtgemeinde) Austrias Alam-Austria liidumaal Gmündi ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Vill-tagel

Vill-tagel (Trametes hirsuta) on torikulaadsete seltsi torikuliste sugukonda kuuluv seente liik. Seene alaküljel on väiksed korrapärased poorid. Sarnasel lambakorrikul on labürintjad poorid ja kasepehikul eoslehekesed. Vill-tagel andmebaasis eElurikkus